Al-Ittihad Club
See artikkel räägib Saudi Araabia jalgpalliklubist. Liibüa jalgpalliklubi kohta vaata artiklit Al-Ittihad Club (Liibüa). Al-Ittihad Saudi Arabian Club (araabia keeles نادي الإتحاد العربي السعودي) on Saudi Araabia jalgpalliklubi, mis tegutseb Jiddah's. See mängib Saudi Araabia kõrgliigas Saudi Professional League. Klubi on asutatud 1927. aastal. See on mänginud praeguses Saudi Araabia kõrgliigas kõigil hooaegadel alates hooajast 1976/77. Saudi Araabia meistriks on Al-Ittihad tulnud kokku kaheksa korda, viimati 2009. aastal. Lisaks on see üheksa korda võitnud Saudi Araabia karikavõistlused. Klubi kõige edukam periood oli 1990. ja 2000. aastatel, mille jooksul tuldi seitse korda Saudi Araabia meistriks ja võideti kõik senised rahvusvahelised tiitlid. Aastatel 2004 ja 2005 võitis Al-Ittihad AFC Meistrite Liiga ja 2005. aastal lisaks Araabia Meistrite Liiga. 1999. aastal võideti Aasia karikavõitjate karikas. Klubi kodustaadion on alates 2014. aastast olnud King Abdullah Sports City, mis mahutab 62 345 pealtvaatajat. See on suuruselt teine staadion Saudi Araabias. Staadioni jagatakse Al Ahli klubiga. Al-Ittihadi suurim rivaal on Al-Hilal. Kahe klubi vaheline rivaliteet on tuntud nime all Saudi El Clasico.